Shuhrat Muhammadiyev. Shuhrat Muhammadiyev 1989-yil 29-iyunda Qashqadaryoning Shahrisabz shahrida tugʻilgan. Qarshining Nasaf klubi hamda milliy terma jamoasi himoyachisi hisoblanadi. Faoliyati. Shuhrat Muhammadiyev professional futboldagi ilk faoliyatini 2007-yili Qarshining Nasaf klubida boshlagan, ushbu klub tarkibida chempionat davomida atigi 2ta oʻyinda maydonga tushadi. 2009-yili u Muborakning „Mashʼal“ klubiga oʻtadi. Ushbu klub tarkibida 4 mavsum oʻynab, jaʼmi 55 ta uchrashuvda maydonga tushadi, raqiblar darvozasini 3 marta ishgʻol qiladi. 2013-yilning fevralida u Qarshi klubi bilan yana shartnoma tuzadi va to bugungi qadar ushbu klub sharafini himoya qilib kelmoqda. Shu vaqtga qadar u „Nasaf“ tarkibida 41ta uchrashuvda toʻp surib kelmoqda va urgan gollari 3 ta. 2017-yilgi mavsumda Toshkentning „Lokomotiv“ klubi tarkibiga oʻtdi. „Temiryoʻlchilar“ safida 5 mavsum davomida ajralmas oʻyinchilardan biriga aylandi va klub bilan Oʻzbekiston musoboqalaridagi barcha turnirlarda gʻoliblikka erishdi. 2022-yilgi mavsumda Navoiyning „Qizilqum“ klubi bilan shartnoma tuzdi. 2023-yilgi mavsumda Qarshining „Nasaf“ klub taklifini qabul qildi va sobiq jamoasi tarkibiga qaytdi. Terma jamoadagi faoliyati. Terma jamoadagi ilk debyutini 2014-yili 27-mayda terma jamoasi bilan boʻlgan oʻyinda oʻtkazgan. 2015-yili Avstraliyada boʻlib oʻtgan Osiyo kubogida terma jamoa safida qatnashadi va usbu chempionatda 2 ta uchrashuvda maydonga tushadi.